SET บ่ายไหลต่อ 32 จุด ตามดาวโจนส์ฟิวเจอร์สรูดหนัก เซ่นพิษ “โควิด” สายพันธุ์ใหม่แอฟริกาใต้
SET บ่ายไหลต่อ 32 จุด ตามดาวโจนส์ฟิวเจอร์สรูดหนักเกือบ 600 จุด เผชิญแรงขายหุ้นบิ๊กแคป เซ่นพิษ “โควิด” สายพันธุ์ใหม่แอฟริกาใต้
26 พ.ย. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 14.40 น. อยู่ที่ 1,616.33 จุด ลดลง 32.13 จุด หรือ 1.95% สูงสุดที่ 1,640.91 จุด ต่ำสุดที่ 1,616.03 จุด มูลค่าการซื้อขาย 69.96 หมื่นล้านบาท
โดยราคาหุ้นร่วงลงต่อเนื่องจากความกังวลสถานการณ์การแพร่ระบาดไวรัสโควิด-19 ในยุโรป และยังมากังวลไวรัสโควิด-19 สายพันธุ์ใหม่ที่พบในแอฟริกาใต้ ทำให้อังกฤษสั่งระงับเที่ยวบินจากแอฟริกา ส่งผลให้หุ้นที่เกี่ยวข้องกับการเปิดเมืองต่างโดนแรงขายกันทั่วหน้า แม้แต่หุ้นในกลุ่มธนาคาร และกลุ่มพลังงานก็เผชิญแรงขายไปด้วย
อีกทั้งดัชนีดาวโจนส์ฟิวเจอร์สดิ่งลงเกือบ 600 จุด เนื่องจากนักลงทุนวิตกกังวลข่าวการพบเชื้อไวรัสโควิด-19 สายพันธุ์ใหม่ในแอฟริกาใต้ ทำให้นักลงทุนเทขายหุ้นบิ๊กแคปเพื่อลดความเสี่ยง